Fermerët në Pensilvani dhe imigrantët latinë
Pronarët e fermave shqetësohen se me forcimin e masave kundër imigracionit të paligjshëm mund të humbasin punëtorët latinë që janë krahu kryesor i punës në bujqësi
Si kudo tjetër në Amerikë, fermerët në Pensilvani mbështeten tek puna e imigrantëve, kryesisht nga Amerika Latine për t’u kujdesur për të mbjellat e plantacionet frutore. Shumë prej këtyre imigrantëve janë futur në mënyrë të paligjshme dhe jetojnë në komunitete rurale së bashku me familet. Ata punojnë në ferma dhe paguajnë taksat që u mbahen nga paga në përputhje me ligjin. Por tani që administrata Trump ke theksuar zbatimin më të rreptë të ligjit për imigrancionin, biznese si fermat dhe fabrikat e përpunimit të produkteve bujqësore thonë se mund të mos kenë punëtorë të mjaftueshëm për të përballuar operacionet. Korrespondenti Bill Rogers njofton nga komuna Adams në Pensilvani: Në këtë pjesë të Pensilvanisë në pemishte po bëhen krasitjet e sezonit. Pjesa më e madhe e punëtorëve, ashtu si në ferma të tjera, janë imigrantë nga Amerika Latine. Puna është e rëndë, me orë të gjata e të mërzitshme. Eshtë vështirë të gjesh punëtorë jashtë komunitetit imigrant, thotë Kay Hollabaugh, që bashkë me familjen zotëron një fermë dhe plantacion pemësh në komunën Adams. Jo larg nga ferma, në qytetin York Springs jetojnë shumë prej imigrantëve që punojnë në ferma. Por ata nuk shihen nëpër rrugët e qytetit, megjithëse përbëjnë thuajse gjysmën e popullatës prej 800 vetësh. Imigrantët janë frikësuar nga forcimi i politikave të imigracionit. thotë Arturo, një banor. Kompania e përpunimit ushqimor “Rice Fruit” mbështetet tek imigrantët latino në York Springs. Kjo fabrikë ka rreth 100 punëtorë gjatë pjesës më të madhe të vitit dhe dy herë më shumë në sezonin e vjeljeve, pjesa më e madhe imigrantë nga Amerika Latine. Presidenti i kompanisë David Rice thotë se megjithëse punëtorët kanë dokumentet për të punuar ligjërisht, gjithsesi i ka kapur frika. Industria e përpunimit të frutave në komunën Adams gjeneron 580 milionë dollarë në vit, dhe mbështet afro 20 mijë vende pune, sipas një studimi. Por nëse krahu imigrant i punës largohet nga zona, zoti Rice thotë se do të detyrohet të reduktojë prodhimin. Në tregun e frutave, familja Hollabaugh ka fotografi të brezave të pronarëve si dhe të punëtorëve në fermë. thotë Kay Hollabaugh. Në një aktivitet në qendrën e komunës në qytetin historik Getisburg, demonstruesit shprehin mbështetje për imigrantët pa dokumente ... duke u shpërndarë kalimtarëve mollë të vjela nga imigrantët. Mollët u dhuruan nga njëri prej organizatorëve të aktivitetit, kompania Rice Fruit.